CELEX: 32007D0152
Language: bg
Date: 2007-03-06 00:00:00
Title: 2007/152/ЕОРешение на Комисията от 6 март 2007 година за изменение на Решение 2006/805/ЕО относно ветеринарни мерки за борба с класическата чума по свинете в Унгария (нотифицирано под номер C(2007) 671) (Текст от значение за ЕИП )

7.3.2007   
            
            
               BG
            
            
               Официален вестник на Европейския съюз
            
            
               L 67/10
            
         
      РЕШЕНИЕ НА КОМИСИЯТА
   
   от 6 март 2007 година
   за изменение на Решение 2006/805/ЕО относно ветеринарни мерки за борба с класическата чума по свинете в Унгария
   (нотифицирано под номер C(2007) 671)
   (текст от значение за ЕИП)
   (2007/152/ЕО)
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Директива 90/425/ЕИО на Съвета от 26 юни 1990 г. относно ветеринарните и зоотехническите проверки, приложими при търговията в Общността с определени живи животни и продукти, с цел доизграждането на вътрешния пазар (1), и по-специално член 10, параграф 4 от нея,
   като взе предвид Директива 89/662/ЕИО на Съвета от 11 декември 1989 г. относно ветеринарните проверки на търговията в Общността с оглед доизграждането на вътрешния пазар (2), и по-специално член 9, параграф 4 от нея,
   като има предвид, че:
   
               (1)
            
            
               Решение 2006/805/ЕО на Комисията от 24 ноември 2006 г. относно ветеринарни мерки за борба с класическата чума по свинете в някои държави-членки (3) беше прието по повод появата на класическа чума по свинете в някои държави-членки. Посоченото решение установява редица мерки за борба с болестите, засягащи класическата чума по свинете в тези държави-членки.
            
         
               (2)
            
            
               Унгария информира Комисията, че през януари 2007 г. е било открито наличието на тази болест при диви свине в област Nógrád и че е взела необходимите мерки за борба с тази болест в съответствие с мерките, предвидени в Директива 2001/89/ЕО на Съвета от 23 октомври 2001 г. относно мерки на Общността за борба с класическата чума по свинете (4). Следователно е уместно Решение 2006/805/ЕО да се измени, така че съответните мерки за борба с болестите, предвидени в посоченото решение, да се отнасят и за тази географска област.
            
         
               (3)
            
            
               За повече прозрачност в законодателството на Общността списъкът на съответните държави-членки или регионите от тях, както е посочено в приложението към Решение 2006/805/EО, следва да се замени с текста в приложението към настоящото решение.
            
         
               (4)
            
            
               Следователно Решение 2006/805/ЕО следва да бъде съответно изменено.
            
         
               (5)
            
            
               Предвидените в настоящото решение мерки са в съответствие със становището на Постоянния комитет по хранителната верига и здравето на животните,
            
         ПРИЕ НАСТОЯЩОТО РЕШЕНИЕ:
   Член 1
   Решение 2006/805/ЕО се изменя, както следва:
   
               1)
            
            
               В член 1 първи параграф се заменя със следното:
               „В настоящото решение се определят редица мерки за борба с класическата чума по свинете в държавите-членки или региони от тях, както е посочено в приложението (наричани по-долу „съответните държави-членки“).“
            
         
               2)
            
            
               Приложението към Решение 2006/805/ЕО се заменя с текста в приложението към настоящото решение.
            
         Член 2
   Адресати на настоящото решение са държавите-членки.
   
      Съставено в Брюксел на 6 март 2007 година.
      
         
            За Комисията
         
         Markos KYPRIANOU
         
         
            Член на Комисията
         
      
   
   
      (1)  ОВ L 224, 18.8.1990 г., стр. 29. Директива, последно изменена с Директива 2002/33/ЕО на Европейския парламент и на Съвета (ОВ L 315, 19.11.2002 г., стр. 14).
   
      (2)  ОВ L 395, 30.12.1989 г., стр. 13. Директива, последно изменена с Директива 2004/41/ЕО на Европейския парламент и на Съвета (ОВ L 157, 30.4.2004 г., стр. 33).
   
      (3)  ОВ L 329, 25.11.2006 г., стр. 67. Решение, изменено с Решение 2007/137/ЕО (ОВ L 57, 24.2.2007 г., стр. 25).
   
      (4)  ОВ L 316, 1.12.2001 г., стр. 5. Директива, последно изменена с Директива 2006/104/ЕО (OВ L 363, 20.12.2006 г., стр. 352).
   
      ПРИЛОЖЕНИЕ
      
         
            „ПРИЛОЖЕНИЕ
            ЧАСТ I
            1.   Германия
            A.   Рейнланд-Пфалц:
            
                        a)
                     
                     
                        в окръг Ahrweiler: общините Adenau и Altenahr;
                     
                  
                        б)
                     
                     
                        в окръг Daun: общините Obere Kyll и Hillesheim, в община Daun населени места Betteldorf, Dockweiler, Dreis-Brück, Hinterweiler и Kirchweiler, в община Kelberg населени места Beinhausen, Bereborn, Bodenbach, Bongard, Borler, Boxberg, Brücktal, Drees, Gelenberg, Kelberg, Kirsbach, Mannebach, Neichen, Nitz, Reimerath и Welcherath, в община Gerolstein населени места Berlingen, Duppach, Hohenfels-Essingen, Kalenborn-Scheuern, Neroth, Pelm и Rockeskyll и град Gerolstein;
                     
                  
                        в)
                     
                     
                        в окръг Bitburg-Prüm: в община Prüm населени места Büdesheim, Kleinlangenfeld, Neuendorf, Olzheim, Roth bei Prüm, Schwirzheim и Weinsheim.
                     
                  Б.   Северен Рейн-Вестфалия:
            
                        a)
                     
                     
                        в окръг Euskirchen: градовете Bad Münstereifel, Mechernich, Schleiden и населени места Billig, Euenheim, Euskirchen, Flamersheim, Kirchheim, Kuchenheim, Kreuzweingarten, Niederkastenholz, Palmersheim, Rheder, Roitzheim, Schweinheim, Stotzheim, Wißkirchen (в град Euskirchen) и общините Blankenheim, Dahlem, Hellenthal, Kall и Nettersheim;
                     
                  
                        б)
                     
                     
                        в окръг Rhein-Sieg: градовете Meckenheim и Rheinbach, община Wachtberg, населени места Witterschlick, Volmershofen, Heidgen (в община Alfter) и населени места Buschhoven, Morenhoven, Miel и Odendorf (в община Swisttal);
                     
                  
                        в)
                     
                     
                        град Aachen: южно от автомагистрали A4, A544 и Bundesstrasse B1;
                     
                  
                        г)
                     
                     
                        град Bonn: южно от Bundesstrasse 56 и автомагистрала A 565 (Bonn-Endenich до Bonn-Poppelsdorf) и югоизточно от Bundesstrasse 9;
                     
                  
                        д)
                     
                     
                        в окръг Aachen: градовете Monschau и Stolberg и общините Simmerath и Roetgen;
                     
                  
                        е)
                     
                     
                        в окръг Düren: градовете Heimbach и Nideggen и общините Hürtgenwald и Langerwehe.
                     
                  2.   Франция
            Територията на департамента на Bas-Rhin и Moselle, разположена западно от Rhine и канал Rhine Marne, северно от автомагистрала А4, източно от река Сар и южно от границата с Германия и общините Holtzheim, Lingolsheim и Eckbolsheim.
            ЧАСТ II
            1.   Унгария
            Територията на област Nógrád.
            2.   Словакия
            Територията, отговаряща на регионалните служби по ветеринарни въпроси и безопасност на храните (DVFA) на Trenčín (включващ области Trenčín и Bánovce nad Bebravou), Prievidza (включващ области Prievidza и Partizánske), Púchov (включващ само област Ilava), Žiar nad Hronom (включващ области Žiar nad Hronom, Žarnovica и Banská Štiavnica), Zvolen (включващ области Zvolen, Krupina и Detva), Lučenec (включващ области Lučenec и Poltár) и Veľký Krtíš.
            ЧАСТ III
            1.   България
            Цялата територия на България.“